**Sve zavisi od posvećenosti**

Ćalić Agrar, Srbija

**Prilikom posete Srbiji i poljoprivrednom gazdinstvu Ćalić Agrar, naletimo na Lazara Ćalića u poslu – i to u njegovom prirodnom okruženju – na prostranoj žitnom polju, kako upravlja kombajnom, upravo utovarujući pšenicu u prikolicu Durus.**

**Dve glavne delatnosti**

Sami počeci poljoprivrednog imanja Ćalić Agrar iz Novih Karlovaca na jugu Vojvodine u Srbiji datiraju iz 19. veka, a temelje današnje delatnosti postavio je otac Aleksa Ćalić, koje je njegov sin i naslednik Lazar Ćalić podigao na današnji nivo i pobrinuo se da su u današnje vreme prepoznatljivi u celoj Vojvodini i Srbiji. Njihova primarna delatnost je poljoprivreda i pružanje usluga. Na njivama od 400 hektara površina zasađeno je pet klasičnih kultura – kukuruz, pšenica, ječam, suncokret, repa i uljarice – koje se ravnomerno raspoređuju i po potrebi prilagođavaju u zavisnosti od hektarskih prinosa. Osim njihove obrade, poslednjih godina pružaju sve više usluga – kako za setvu tako i za žetvu – i to veoma uspešno, godišnje čak do 500 hektara. „Najvažnija stvar u ovom poslu je pouzdanost. Naručioci jednostavno ne žele da čekaju. I usevi ne čekaju. Kada dobijemo narudžbu, krećemo u akciju“, kaže Lazar i toga se drži, jer su usluge na listi prioriteta. Jedino na taj način je stekao poverenje klijenata. Uglavnom rade u krugu od 30 km od njihovog sedišta, a postoji i nekoliko izuzetaka kada su njive još dalje.

**Sam svoj gazda**

Zbog prirode kao i same šarolikosti posla Ćalići retko odmaraju. Delatnost obavljaju samo članovi porodice – dakle sagovornik Lazar, otac Aleksa i brat Predrag. „Mi smo mala i povezana ekipa koja većinu posla obavlja sama, a za to je potreban trud, dobra organizacija, savremena mehanizacija, brojna odricanja i mnogo neprospavanih noći“, objašnjava Lazar i dodaje da u špicu sezone po potrebi priskoče i ostali izvođači sa mašinama u ovoj oblasti, a sve u cilju kako bi se posao zaista završio u dogovorenom terminu. „Moram da kažem da je bavljenje poljoprivredom teško i naporno, ali mi smo na to navikli, jer se time bavimo već od malih nogu. I uprkos svemu, ne bih ga menjao ni za šta“, kaže mladi poljoprivrednik i vlasnik Lazar Ćalić, koji je već kao dete znao da će biti poljoprivrednik. „U našoj branši sve zavisi od posvećenosti i istrajnosti. Važne su prave odluke, postavljeni ciljevi, volja i puno, puno rada. Radimo zaista puno, ponekad mi se čini da zaista činimo nemoguće“, ponosno dodaje.

**Dva umesto deset**

Lazar do 2018. godine nije imao većeg iskustva sa proizvodima Farmtech, ali je naravno brend itekako dobro poznat na srpskom tržištu. „U to vreme tražio sam robusnu, izdržljivu i pouzdanu prikolicu koja bi zamenila više manjih klasičnih prikolica, a u isto vreme obezbedila isti volumen transporta. U igri je bilo nekoliko brendova i više modela, a sve što mi je potrebno, pa čak i više, našao sam u odlično opremljenoj mulde prikolici Durus 2000S sa bočnim istovarom“, kaže Lazar Ćalić koji nije zažalio zbog tadašnje odluke. „Neverovatno, prikolica je već u prvoj godini obavila 560 prevoza! I to bez većih problema ili komplikacija“ hvali je i dodatno ističe: „Prikolica je dobra za vožnju, stabilna je na svim podlogama, dizajnirana za izdržljivost i takoreći robusna kao tenk! Praktična je za upotrebu tokom čitave godine i za transport svih sirovina, a pored toga ima i moderan izgled.“ U 2020. godini, zbog dodatnih potreba i povećavanja usluga, ponovio je investiciju, tako da sada u svom voznom parku ima dve mulde prikolice Durus 2000S, koje su zapravo zamenile 10 klasičnih prikolica za koje bi bilo potrebno čak pet traktora i poljoprivrednih mašina. Voleo bih da mulde prikolica ima dodatno i kamere za bolji pogled unazad, koje će u novoj seriji biti dostupne kao opcija.

**Optimizacijom do napretka**

Lazar stalno razmišlja kako da unapredi svoj posao na poljoprivrednom gazdinstvu. Neprestano ulaže u osavremenjavanje voznog parka tamo gde je to potrebno i moguće, jer to nije bio slučaj u prošlosti. „Imali smo zastarelu mehanizaciju i previše zaposlenih, zbog čega nismo bili konkurentni. Pokušavali smo da optimizujemo kapacitete u svim oblastima, a tome je doprineo upravo pravilan izbor savremene mehanizacije“, kaže Lazar koji smatra da danas mnogo zavisi od mehanizacije koja može da uštedi puno teškog rada. „Što je bolja mehanizacija, to je lakše, udobnije i efikasnije obrađivati zemlju. To je jedini način da ostvarite uspeh na duži rok. Međutim, istina je da su se investicije enormno povećale poslednjih godina“ dodaje i u istom dahu kaže da su za napredak neophodne. Upravo je njegov savremeni pristup i investiranje u savremenu mehanizaciji pomogao poljoprivrednom gazdinstvu u razvoju i specijalizaciji. Konstantno povećavanje usluga dovelo je do toga da su se i povećale potrebe za uslugama transporta. Tako su na dan naše posete na imanje stigle još dve nove dvoosovinske prikolice ZDK 1400, nabavljene preko Farmtech trgovca Inter-Agrar iz Čeneja, koje će povećati flotu. „Imamo poverenja u brend i kvalitet, zato je odluka bila jednostavna“, kaže Lazar. „Prikolice će se testirati istog dana kada ih odvezemo direktno na njivu, a ujedno će malo rasteretiti oba Durusa“, kaže u šali.

**Novi pristup**

Lazar kaže da nije previše zabrinut za budućnost. Nije predviđeno odnosno planirano proširenje delatnosti. O ovogodišnjim cenama useva ne razmišlja puno, samo se nada dobrom rodu. „Ovogodišnji hektarski prinosi nisu slabi, tako da smo optimisti. Nadamo se boljim i stabilnijim cenama i naravno dobroj podršci od strane države i sezona će se sigurno rešiti“, optimistički naglašava i ističe da je svaka sezona drugačija, nepredvidiva. Istovremeno, poslednjih godina su čak previše puta zavisili od vremena. „Svesni smo kvaliteta plodnog zemljišta na našem području oko reke Dunav, međutim vreme nam je poslednjih godina zadavalo dosta problema“, dodaje. Svoju radost bavljenja poljoprivrednom voli da podeli sa ostatkom sveta na društvenim mrežama. Kao pružalac usluga, svestan je važnosti samopromocije, zato aktivno kreira sadržaje koji promovišu njegovu delatnost i pružaju uvid u njegov svakodnevni život. „Za mene su digitalni mediji alati koji me opuštaju, ali mi u isto vreme omogućavaju da pristupim nekim novim oblastima do kojih inače ne bih mogao. Tako sam upoznao dosta ljudi koje sada smatram prijateljima – između ostalih i Farmtech zaposlene“, voli da istakne. I ove godine je među kandidatima za najboljeg mladog poljoprivrednika u organizaciji Društva mladih poljoprivrednika Srbije. „Jednostavno sam se prijavio, nemam šta da izgubim. Naravno, nadam se da ću uspeti da pobedim“ samouvereno i sa osmehom na licu kaže Lazar i već žurno odlazi nazad u kombajn.

***Slogan:***

 *„Ključ do uspeha u poljoprivredi je puno rada.“ – Lazar Ćalić*

*„Još kao dete znao sam da ću biti poljoprivrednik.“ – Lazar Ćalić*

***Opis fotografija:***

*Uspeh poljoprivrednog gazdinstva Ćalić je u tome da su prilagodljivi u obavljanju svog posla, da su dobro organizovani i da održavaju red uprkos velikom obimu posla.*

*Lazar Ćalić kao naslednik poljoprivrednog gazdinstva nastavlja tradiciju roditelja na jugu Vojvodine, gde obrađuje 400 hektara površina.*

*Transportna flota poljoprivrednog gazdinstva Ćalić Agrar uključuje dve mulde prikolice Durus 2000S, a od sada i dve dvoosovinske prikolice ZDK 1400.*

*Mulde prikolice Durus 2000S su stabilne na svim podlogama, dizajnirane za izdržljivost i takoreći robusne kao tenk.*

*U vreme sezonskih viškova Lazar ne može da zamisli zastoje i ima poverenja u mehanizaciju koju poseduje.*

*Samo savremena mehanizacija donosi uspehe. I jedna od takvih bila je investicija u mulde prikolicu Durus 2000S.*

***Kontakt:***Ćalić Agrar
Sijacka 79, Novi Karlovci 22322, Srbija
E: lazar.calic@live.com
FB: [www.facebook.com/CalicAgrar](http://www.facebook.com/CalicAgrar)
W: [www.calicagrar.rs](http://www.calicagrar.rs)